明萬曆十年，英格蘭傳教士史提芬斯（Thomas Stephens）書其兄，曰孔卡尼文，希臘文與拉丁文之相似。萬曆十二年，義大利商人沙實提（Fillippo Sassetti）亦書曰梵文與義大利文相似。惜是時未有翰林眾人深究之。清順治三年，尼德蘭學士范博漢（Marcus Zuerius van Boxhorn）再書歐羅巴諸語言與波斯語之相似，並稱歐羅巴諸語言及波斯語，皆衍自一「斯居泰語」（得名自尖帽塞人，Σκύθης）。此後法蘭西人居杜（Gaston Cœurdoux）與羅刹人羅蒙諾索夫（Михаи́л Васи́льевич Ломоно́сов）皆著書曰印歐諸語言之相似。乾隆五十年，威爾斯裔英格蘭人鍾威廉（Sir William Jones）授業時論及梵文、拉丁文與希臘文之相似，「印歐語言同源」之概念方得入翰林。嘉慶十七年，英格蘭人楊湯馬（Thomas Young）首書「印歐語系」。咸豐元年，德意志人葆樸（Franz Bopp）書成《比較文法》，「印歐語系」一名方得廣為翰林中人所用。